Jimmy Øvredal

Jimmy Bjarne Øvredal (født Jimmy, 1940 i Os) er en norsk tusenkunstner fra Øvredalen i Os i Hordaland (nå  Bjørnafjorden i Vestland). Han er tidligere lærer og undervisningsinspektør, men kjent både lokalt, regionalt og nasjonalt som dikter, radiokåsør, målmann, gårdbruker, fugleekspert, fjellvandrer og trekkspiller.


== Dikteren ==
Fra 1990-tallet og utover ga han ut en rekke diktsamlinger og var senere radiokåsør på NRK Hordaland i noen år. Kåseriene ble gitt ut sammen med skjemtedikt på til sammen fem CD-utgivelser mellom 1999 og 2003. Under dikternavnet «Vildmarkens Sön» skriver Øvredal høystemt naturpoesi med innslag av folkelig spiritualitet, landsens gudsfrykt, konge og fedreland, med versefot og ortografi hentet fra Petter Dass-epoken. 
Under sitt eget navn er han, bortsett fra skjemtediktene, trolig mest kjent for sine vare naturdikt på klangfull nynorsk. Han bruker ofte enderim og krydrer diktene godt fra et overflødighetshorn av dialektord og -uttrykk fra hjemdalen som i vesentlig grad har forsvunnet fra talemålet.


== Natur- og fuglekjenneren ==
Øvredal er også jeger og kjent lokalt for å være et levende oppslagsverk når det gjelder plante- og dyreriket på Vestlandet.
Fra 1970-tallet drev Øvredal med ringmerking av fugl for Stavanger Museum og Statens viltundersøkelser. I 2002 var tallet på merkede fugler kommet opp i 40 000. Lensmannsbetjent på Os, Ragnar Lyssand, var i mange år medhjelper i dette arbeidet, og tok senere over da Øvredal pensjonerte seg.
I et innslag på NRKs Norge Rundt fra rundt årtusenskiftet følger reporteren Jimmyen fra familiegården i Øvredalen og opp til «koio» en times tur opp mot fjellmassivet Svinningen (Sveningen).I 2018 hadde filmen «Fuglane i folketrua» av regissørene Gunnar Bergo og Frode Fimland premiere på NRK som en del av programserien «Ut i naturen». Som gjennomgangsfigur møter vi fuglekjenneren Jimmy Øvredal som formidler noen av de mange mytene som spinner seg rundt norske fuglearter.
I romjula 2018 ble Fimlands dokumentar «Vildmarkens Søn» om Øvredal vist på NRK TV. Den engelske versjonen heter "The Wild Man of the North". Også her har fuglene en fremtredende rolle i Jimmys tilværelse. 
NRKs vaskeseddel lyder: 

Kva finst i kløfta mellom røyndom og folketru? Jimmy Øvredal er Vildmarkens søn og herre i sitt eige naturparadis. Poeten, bonden og musikaren lever tett på naturen og fuglane, og tolkar teikna frå himmelens baronar kvar einaste dag.
Den engelske varianten: 

Can an old man of the Norwegian Woods remind us of what we forgot about ourselves? Without moralizing, Jimmy Øvredal is stating the obvious; how we are removing ourselves from nature, and what's at stake in doing so.


== Kongens fortjenestemedalje ==
I 2010 fikk Jimmy Øvredal Kongens fortjenstmedalje i sølv.


== Bøker ==
1990 – Songar or ein gammal belg – diktsamling
1994 – Gras og ugras i Gråsteinlandet – diktsamling
1995 – Utanfor allfarveg – diktsamling
1998 – Ein neve måneglitter – diktsamling
2001 – Helsing til  Sveningjen : Under Sveningstjerna
2001 – Vildmarkens søn : Klungersteenen
2004 – Bakom blånene – diktsamling
2008 – Bjønneskjegg – diktsamling
2010 – Glimt frå våre jordnære frendar – diktsamling


== CD-utgivelser ==
1999 – Radiokåseri og skjemtedikt 1
1999 – Radiokåseri og skjemtedikt 2
2000 – Radiokåseri 3
2002 – Radiokåseri og skjemtedikt 4
2003 – Radiokåseri og skjemtedikt 5


== Referanser ==